b'\n_START_ARTICLE_\nTanja Vujinovi\xc4\x87\n_START_SECTION_\nDelo\n_START_PARAGRAPH_\nTanja Vujinovi\xc4\x87 v svojih delih, kjer raziskuje fenomene antropomorfizacije, naklju\xc4\x8dnosti, hrupa in ambivalence v odnosu do novih tehnologij, uporablja generativne digitalne tehnike, po meri narejeno elektroniko, vizualizacijo in ozvo\xc4\x8devanje podatkov ter risbo. Njena dela sestavljajo digitalne knji\xc5\xbenice recikliranih zvo\xc4\x8dnih delcev, antropomorfne oblike in njihovi trajektoriji. \xc5\xbdivi in dela v Ljubljani. Leta 1999 je diplomirala na Akademiji za likovno umetnost v Beogradu in bila gostujo\xc4\x8da \xc5\xa1tudentka na Akademiji za umetnost v D\xc3\xbcsseldorfu. Zaklju\xc4\x8dila tudi je podiplomski \xc5\xa1tudij Filozofije in teorije kulture na Fakulteti za humanisti\xc4\x8dne \xc5\xa1tudije v Kopru (2010). Je avtorica \xc5\xa1tevilnih instalacij, videov in zvo\xc4\x8dnih del ter umetni\xc5\xa1kih akcij na javnih povr\xc5\xa1inah._NEWLINE_Od leta 1997 so bila njena avdio-vizualna dela, digitalni natiski in instalacije razstavljena v \xc5\xa1tevilnih galerijah in muzejih, kot na primer v Muzeju moderne in sodobne umetnosti v Strasbourgu, Muzeju Kunst Palast v D\xc3\xbcsseldorfu, Muzeju sodobne umetnosti v Denverju, ... na festivalih kot so ISEA2009, Ars Electronica Linz, Umetni\xc5\xa1ki sejem Kinetica Art Fair v Londonu, ...  Njenoa \xc5\xa1tirikanalni video Univerzalni Objekti: Eksplozije je bil predstavljen tudi na pregledni razstavi Krize in novi za\xc4\x8detki, umetnost v Sloveniji 2005-2015 po izboru Ide Hir\xc5\xa1enfelder.'